Polichno

Polichno (v minulosti Polichna, ) je obec na Slovensku v okrese Lučenec.

Polohopis 
Obec leží v západnej časti okresu, v južnej časti Ostrôžok. Situovaná je v miernej dolinke potoka Mašková. Leží na náhornej plošine, v značnej nadmorskej výške (600 m).

Prístup do obce vedie vrchovinou z obce Ábelová, od Lučenca cez Halič alebo cez Tuhár.
Okresné mesto je vzdialené  juhovýchodným smerom. Detva leží  severne a Veľký Krtíš  juhozápadne. Krajské mesto je vzdialené  severozápadne.

Demografia

Sčítanie 2011 
 údaje: Sčítanie obyvateľov, domov a bytov v roku 2011

Dejiny 
Prvá písomná zmienka o obci (Polyhna) je z roku 1467. Patrila Divínskemu hradnému panstvu, v 16. storočí Haličskému panstvu a viacerým zemepánom. V roku 1828 mala 54 domov a 437 obyvateľov. Obyvateľstvo sa zaoberalo poľnohospodárstvom a chovom dobytka.

Kultúra a zaujímavosti

Pamiatky 
 Evanjelický kostol, klasicistická jednoloďová stavba s pokruhovým uzáverom presbytéria a predstavanou vežou z roku 1788. Pred touto stavbou využívali evanjelici starší drevený kostol z roku 1688, ktorý bol rozobraný. Veža nového kostola, ukončená zvonovitou helmicou, pochádza z roku 1813. Kostol bol rozširovaný v rokoch 1870-1871 a obnovovaný v roku 1935. Záver kostola je zaklenutý konchou, loď je plochostropá. Nachádza sa tu neoklasicistický oltár z roku 1899 s centrálnym obrazom Kristus so Samaritánkou od Ľudovíta Kubányiho. Kazateľnica pochádza z konca 18. storočia, doplnená koncom 19. storočia.  

 Evanjelická fara, pamätné miesto narodenia spisovateľky Boženy Slančíkovej-Timravy. Jedná sa o jednoduchú obdĺžnikovú stavbu z 19. storočia.

Osobnosti obce

Rodáci 
 Irena Laciaková (* 1865 – † 1951), spisovateľka
 Božena Slančíková-Timrava (* 1867 – † 1951), prozaička a dramatička

Pôsobili tu 
 Gabriel Balašovič (* ? – † 1754), evanjelický kňaz, pedagóg
 Ján Gašparides (* 1794 – † 1862), evanjelický kňaz, spisovateľ

Referencie

Iné projekty

Externé odkazy 
 Oficiálna stránka obce
 Najkrajší kraj- turistické atrakcie v obci

 
Obce okresu Lučenec